Okresná prokuratúra Košice II 
Mojmírova 5, 040 46 Košice 1 	

Sp. zn. : 1 Pv 99/12/8803	Košice II, 29.5.2012
EEČ : 2-64-144-2012

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 3 písmeno b Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Košice II
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	V trstnej veci vedenej pre prečin zanedbanie povinnej výživy podľa § 207 ods. 1 , ods. 3 písm. b/ Trestného zákona, ktorého sa mal dopustiť obvinený XXXXX na tom skutkovom základe, že v Košiciach a inde si neplní vyživovaciu povinnosť k svojmu synovi XXXXX., nar. XXXXX, aj ked bol rozsudkom Okresného súdu XXXXX zaviazaný prispievať na jeho výživu sumou 500,- Sk /16,50 E/ mesačne. Túto si však úmyselne neplní a tak dlhuje za obdobie od 01.12.2009 doteraz  k rukám matky XXXXX sumu vo výške 398,12 E, 
lebo zanikla trestnosť činu
Odôvodnenie:
	Uznesením vyšetrovateľa ORPZ OKP KE, sp. zn. XXXXX zo dňa 30.03.2012 bolo podľa § 206 ods. 1 Trestného pôoriadku vznesené obvinenie  XXXXX pre prečin zanedbanie povinnej výživy podľa § 207 ods. 1, ods. 3 písm b/ Trestného zákona, pre skutok ako je uvedený vo výroku tohto uznesenia.
	Po ukončení vyšetrovania predložil vyšetrovateľ spis s návrhom na zasravenie trestného stíhania, pretože obvinený dodatočne splnil svoju povinnosť a jeho konanie nemalo trvalo nepriaznivé následky na oprávnené osoby.
	Preskúmaním predloženého spisového materiálu som zistila, že zanikla trestnosť činu.
	Poškodená XXXXX v zápisnici o výsluchu poškodenej zo dňa 04.04.2012 uviedla, že jej obvinený XXXXX dňa 02.04.2012 poštovou poukážkou uhradil dlžné výživné vo výške 416,50 E.	
	Z jej výpovede nevyplývajú také skutočnosti, ktroré by poukazovali , že konaním obvineného boli spôsobené trvalo nepriaznivé následky.
	Podľa § 86 písm. a/ Trestného zákona trestnosť trestného činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splil skôr než sa súd odobral na záverečnú poradu.
	Vzhľadom na vyššie uvedené som rozhodla tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Zuzana Pramuková-Kolesárová
prokurátorka